*Likumprojekts*

**Grozījumi Iepakojuma likumā**

**Izdarīt Iepakojuma likumā (Latvijas Republikas Saeimas un Ministru Kabineta Ziņotājs, 2002, 3. nr.; 2005, 11. nr.; Latvijas Vēstnesis, 2010, 205. nr.; 2011, 93. nr.; 2016, 241. nr.; 2018, 225. nr.; 2019, 224., 225. nr.; 2020, 138. nr.) šādus grozījumus:**

1. Izteikt 1. panta 1.8 punktu šādā redakcijā:

“18) depozīta maksa – naudas summa, kuru maksā kā drošības naudu papildus cenai par dzērienu depozīta iepakojumā ar mērķi veicināt izlietotā dzēriena depozīta iepakojuma atgriešanu;”

2. Izteikt 9. panta 2. punktu šādā redakcijā:

“2) ja izlietoto iepakojumu paredzēts reģenerēt ar enerģijas atguvi, – iepakojuma materiālam ir jābūt vismaz minimālajai siltumietilpībai, lai optimizētu enerģijas ieguves procesu;”

3. Izteikt 18.8 pantu šādā redakcijā:

“18.8 pants

(1) Depozīta iepakojuma pārdevējam ir pienākums pieņemt no galalietotāja visu veidu izlietoto dzērienu depozīta iepakojumu savā tirdzniecības vietā, tās teritorijā vai tirdzniecības vietas tuvumā, bet ne tālāk par 150 metriem no tirdzniecības vietas:

1) valstspilsētās, ja tirdzniecības zāles platība ir vienāda ar 300 kvadrātmetriem vai lielāka;

2) citās administratīvajās teritorijās, ja tirdzniecības zāles platība ir vienāda ar 60 kvadrātmetriem vai lielāka.

(2) Šā panta pirmās daļas nosacījums par izlietotā dzērienu depozīta iepakojuma pieņemšanas vietas attālumu no tirdzniecības vietas nav saistošs depozīta iepakojuma pārdevējiem, kas vienā administratīvajā teritorijā veido kopīgu depozīta iepakojuma pieņemšanas vietu.”

Vides aizsardzības un

reģionālās attīstības ministrs A. T. Plešs